jkorsvik/nowiki_second_scrape_merged huggingface dataset:
Else Berit Eikeland

Else Berit Eikeland (født 22. oktober 1957) er en norsk diplomat og ambassadør.
Eikeland er utdannet fra Universitetet i Bergen og har Master of Management fra Handelshøyskolen BI. I 1984 var hun leder i Norsk Studentunion. Hun tok utenriksdepartementets aspirantkurs i 1987. Hennes første stasjonering utenlands var på Filippinene og i 1991 ble hun postert ved det norske generalkonsulatet i San Francisco i USA. Eikeland arbeidet i en periode fra 1994 i LO, der hun var nestleder i internasjonal avdeling, før hun i 1997 vendte tilbake til Utenriksdepartementet som byråsjef, året etter som underdirektør med ansvar for aspirantopptak. Fra 2000 var hun avdelingsdirektør i avdeling for sivilt samfunn i NORAD. Hun var ambassaderåd ved Norges ambassade i London 2004–2006, seniorrådgiver i UD 2006–2009, ambassadør ved Norges ambassade i Ottawa i Canada 2009–2012, spesialrådgiver i UD 2012–2013 og siden 2013 UDs polarrådgiver, og permanent observatør til Arktisk råd.
Hun ble så utnevnt til Norges ambassadør til Irland i 2016-2020, og deretter ambassadør ved Norges ambassade i Tallinn i Estland i 2020.
Kongen utnevnte i 2010 Eikeland til ridder av 1. klasse av Den Kongelige Norske Fortjenstorden «for embetsfortjeneste».


== Referanser ==
Cascoplecia insolitis

Cascoplecia insolitis er en fossil mygg-art som er rundt 100 millioner år gammel. Den ble funnet i rav fra Burma og ble beskrevet i 2010. Den ligner ikke på noen andre kjente tovinger, men hører trolig hjemme i gruppen Bibionomorpha. Den har flere uvanlige trekk, blant annet et kraftig horn i pannen (dannet av en uvanlig sterkt utviklet ocellarknøl) og antenner med kommaformede ledd.


== Utseende ==
Cascoplecia insolitis var en ganske liten (vingen vel 3 millimeter lang), slank mygg. Hodet var forholdsvis lite og flatt, munndelene ganske små. Fasettøynene var runde og klart adskilt fra hverandre. De tre punktøynene satt på en knøl i pannen som var dratt ut til et horn. Lignende knøler finnes hos hårmygg (Bibionidae), men de er der mye lavere. Antennene var noe lenger enn hodet og bestod av 12 ledd, hvert enkelt ledd var kommaformet, ulikt alle andre kjente tovinger. Palpene (munnfølerne) bestod av fem ledd og var lange og tynne. Beina var slanke, lårene forholdsvis lange, alle leggene endte i sporer. Vingene hadde et årenett omtrent som vanlig i gruppen Bibionomorpha, med tydelige årer. Thorax var avlang, bakkroppen forholdsvis slank.


== Systematisk plassering ==
Cascoplecia har flere bisarre trekk som ikke er kjent fra andre tovinger, slik som hornet i pannen og de merkelige antennene. Vingenes årenett tyder på at den bør plasseres i Bibionomorpha. Innenfor denne gruppen har den visse fellestrekk ved familien Hesperinidae, og er kanskje beslektet med denne.


== Burmesisk rav ==
Arten ble funnet i rav fra Burma. Dette stammer fra slutten av tidlig kritt og er dermed av de eldste rav-forekomstene, mellom 97 og 110 millioner år gammelt. Det har i de senere årene blitt funnet en god del oppsiktsvekkende insektfossiler i burmesisk rav.


== Levevis ==
Fossilet hadde pollen på føttene, så man antar at den besøkte blomster. Siden den er bevart i rav, er det grunn til å tro at den levde i skog.


== Systematisk inndeling ==

orden tovinger, Diptera
gruppe mygg, Nematocera
infraorden Bibionomorpha
familie Cascopleciidae Poinar, 2010
Cascoplecia insolitis Poinar, 2010


== Litteratur ==
Poinar, G. (2010) Cascoplecia insolitis (Diptera: Cascopleciidae), a new family, genus, and species of flower-visiting, unicorn fly (Bibionomorpha) in Early Cretaceous Burmese amber. Cretaceous Research 31: 71-76.


== Eksterne lenker ==
(en) Cascoplecia insolitis i Encyclopedia of Life 
(en) Cascoplecia insolitis i Global Biodiversity Information Facility 
(en) Cascoplecia insolitis hos Fossilworks 
(en) Kategori:Cascoplecia – bilder, video eller lyd på Wikimedia Commons 
Cascoplecia insolitis – detaljert informasjon på Wikispecies
Açai

Açai eller assaipalme er en palme som blir dyrket for sin frukt og palmehjerte. Navnet er en brasiliansk tilnærming til det tupianske ordet ïwasa'i, «[frukt som] gråter/skiller ut vann». Frukten har møtt sterkt stigende etterspørsel senere år, og den dyrkes nå vesentlig for salg av frukt.
Det skilles mellom åtte arter, endemisk til Sentral- og Sør-Amerika, fra Belize sørover til Brasil og Peru. De vokser vesentlig i sump og på elvesletter. Açaipalmer er høye og slanke, og vokser til 15–30 meters høyde, med opp til tre meter langt bladverk.


== Høsting og bruk ==


=== Frukt ===
Frukten er liten, rund og mørk lilla steinfrukt med omkring 3 cm omkrets, utseendemessig lik en drue, men mindre saftig. Den vokser i klaser av 500 til 900 frukter i hver. Det ytterste laget av den modne frukten har en dyplilla farge, eller grønn, avhengig av arten og modningsgraden. Fruktlaget er 1 mm tykt og omgir et stort og hardt frø som opptar 80% av fruktne størrelse. De modne fruktene blir høstet som mat to ganger årlig. 

		
		
		
		


== Påståtte helseeffekter ==
Açaí har i løpet av 2000-tallet blitt en svært populær ingrediens i kosttilskudd, detoksifiseringskurer og hudkremer. Grunnet det høye innholdet av antioksidanter anvendes det ofte påstander om svært helsegunstige effekter i markedsføringen. Det finnes derimot ingen vitenskapelig forskning som kan dokumentere noen helsemessige fordeler ved å innta açaí i forhold til annen frukt. Blant effektene som ofte tillegges bæret er at det skal være slankende, motvirke aldring og rynker, og rense kroppen for toksiner, men det finnes ingen kliniske studier som kan underbygge noe av dette. Derimot er det påvist at ekstra inntak av antioksidanter ikke påvirker levealderen. Særlig i produkter som omsettes gjennom salgsformen multi-level marketing har açaí blitt en populær ingrediens, og disse er ofte svært kostbare.


== Referanser ==


== Eksterne lenker ==
(en) açaí i Encyclopedia of Life 
(en) açaí i Global Biodiversity Information Facility 
(en) açaí hos ITIS 
(en) açaí hos NCBI 
(en) açaí hos The International Plant Names Index 
(en) açaí hos Tropicos 
(en) Kategori:Euterpe oleracea – bilder, video eller lyd på Wikimedia Commons 
(en) Euterpe oleracea – galleri av bilder, video eller lyd på Wikimedia Commons 
Euterpe oleracea – detaljert informasjon på Wikispecies
Daniel Diges

Daniel Diges García (født 17. januar 1981 i Alcalá de Henares, Spania) er en spansk sanger, pianist, komponist og skuespiller, som representerte Spania i Eurovision Song Contest 2010 på Fornebu.


== Eurovision Song Contest 2010 ==
Den 22. februar 2010 ble han valgt til å representere Spania i Eurovision Song Contest 2010, med sangen «Algo pequeñito». Finalen i Eurovision ble avholdt den 29. mai. Under sin første fremførelse, trengte den kjente stuntmannen Jimmy Jump opp på scenen, men han ble hurtig ført vekk av vakter, og fikk etterpå en bot på 15 000 norske kroner. Spania fikk lov til at fremføre sitt nummer igjen til slutt, etter Danmark, og endte på en 15.-plass.


== Referanser ==


== Eksterne lenker ==
Offisielt nettsted 
(en) Daniel Diges – kategori av bilder, video eller lyd på Commons 
(en) Daniel Diges på Internet Movie Database 
(en) Daniel Diges på Discogs 
(en) Daniel Diges på MusicBrainz 
(en) Daniel Diges på Spotify 
(en) Daniel Diges på Songkick 
(en) Daniel Diges på Genius — sangtekster 
Daniel Diges på Twitter 
Daniel Diges på Facebook
Hyllie stasjon

Hyllie (svensk: Hyllie station) er en jernbanestasjon i Malmö. Den ble åpnet i 2010 da Øresundsforbindelsen via Citytunneln ble tatt i bruk. Den blir betjent av regiontog på Øresundsbanen og av lokaltog i Malmöregionen (Helsingborg/Kristianstad-Malmö-Ystad-Simrishamn). Fra den 12. november 2015 kl. 12 innførtes grensekontroll på Hyllie stasjon på tog fra Kastrup Lufthavn til Sverige.Noen hundre meter fra stasjonen ligger blant annet Malmö Arena og shoppingsenteret Emporia, som er et av Skandinavias største.


== Referanser ==
Anne Jøtun

Anne Jøtun (født 20. mai 1955 i Oslo) er en norsk tidligere curlingspiller fra Bærum. Hun ble verdens- og europamester i 1990, og forsvarte verdensmestertittelen i 1991. Jøtun representerte Norge i ti internasjonale mesterskap fra 1981 til 1992, deriblant de olympiske vinterleker i 1992.


== Referanser ==


== Eksterne lenker ==
(en) Anne Jøtun – Olympics.com 
(en) Anne Jøtun – Olympic.org 
(en) Anne Jøtun – Olympedia 
(en) Anne Jøtun – World Curling Tour 
(en) Anne Jøtun – World Curling Federation
Triangeln stasjon

Triangeln er en jernbanestasjon i Malmö. Den ble åpnet i 2010 da Øresundsforbindelsen via Citytunneln ble tatt i bruk. Den blir betjent av fjern- og regiontog på Øresundsbanen, Øresundstog til Göteborg, Kalmar og Karlskrona og av lokaltog i Malmöregionen.
Stasjonen er tegnet av det danske KHR Arkitekter i samarbeide med Sweco og ble tildelt Kasper Salin-prisen for 2011.


== Referanser ==
Kanga

Kanga er et fargerikt tøystykke som tradisjonelt brukes av kvinner i Øst-Afrika. Tøystykket er mønstret bomull, om lag 1,5 x 1 meter, ofte med en kant langs alle fire sider. Kanga har i mange år vært en tradisjonell klesdrakt for kvinner i det sentrale og østlige Afrika. I Øst-Afrika er det trykket tekst på swahili på stoffet, mens i det sentrale Afrika er både swahili og lingala populært for den tradisjonelle teksten på stoffet.


== Kommunikasjon av identitet ==
Kanten av tøystykket kanga kalles pindo, den sentrale hoveddelen mji mens teksten som vanligvis er i den ene kanten kalles jina. Teksten er vanligvis i swahili, eller mindre vanlig, arabisk eller komorisk. Andre land som produserer kanga har tekst i sine språk, som på Madagaskar hvor de er kjent som lambas, hvor de har ohabolana, tradisjonelle ordtak i gassisk. Teksten jina (bokstavelig talt navn, på kangaen) er ofte ordtak eller gåter. Noen eksempler gjengitt under:

Majivuno hayafai — Grådighet er aldri nyttig
Mkipendana mambo huwa sawa — Alt er bra hvis en elsker hverandre
Japo sipati tamaa sikati — Selv om jeg ikke har noe, så har jeg ikke gitt opp mitt håp om å få hva jeg ønsker
Wazazi ni dhahabu kuwatunza ni thawabu — Foreldre er gull, å ta vare på de er en velsignelse
Sisi sote abiria dereva ni Mungu — Vi er alle passasjerer, Gud er sjåføren
Fimbo La Mnyonge Halina Nguvu — Makt er rett
Mwanamke mazingira tuanataka, usawa, amani, maendelo — Vi (kvinner) ønsker likhet, fred og fremskritt
Naogopa simba na meno yake siogopi mtu kwa maneno yake — Jeg er redd for en løve med dens sterke tenner, men ikke en mann med hans ord


== Litteratur ==
Hanby, Jeanette & David Bygott, (2006) Kangas – 101 Uses, HariaStamp Publishers, ISBN 9966-7146-0-X
Hongoke, Christine J. (1993) The effects of Khanga inscription as a communication vehicle in Tanzania, Research report, 19. Dar es Salaam: Women's Research and Documentation Project.
Linnebuhr, E. (1992) «Kanga: popular cloths with messages», in Werner Graebner (ed.) Sokomoko: Popular Culture in East Africa (Matatu vol. 9). Rodopi, 81-90.
Parkin, David (2004) «Textile as commodity, dress as text: Swahili kanga and women's statements», in Ruth Barnes (ed.) Textiles in Indian Ocean Societies. London/New York: Routledge, 47-67.


== Eksterne lenker ==
Eksempler på tekst på swahili, trykket på Kanga
«Ambiguous signs: the role of the 'kanga' as a medium of communication» (PDF)
«If the cap fits: 'kanga' names and women's voice in Swahili society» (PDF)
Eva Rivas

Eva Rivas (russisk: Ева Ривас, Armensk: Եվա Ռիվաս) (født Valeriya Reshetnikova-Tsaturyan den 13. juli 1987) er en russisk-armensk sangerinne.
Rivas er født og oppvokst i Russland. Hun tok sitt kunstnernavn Eva Rivas etter sin greske oldemor.
Den 14. februar 2010 ble Eva Rivas valgt til å representere Armenia i Eurovision Song Contest 2010 med sangen «Apricot Stone». Hun kom på syvendeplass i finalen.


== Referanser ==


== Eksterne lenker ==
(en) Eva Rivas – kategori av bilder, video eller lyd på Commons 
(en) Eva Rivas på Internet Movie Database 
(en) Eva Rivas på Discogs 
(en) Eva Rivas på MusicBrainz 
(en) Eva Rivas på Spotify 
(en) Eva Rivas på Spotify 
(en) Eva Rivas på Songkick 
(en) Eva Rivas på Genius — sangtekster 
(en) Eva Rivas på AllMusic
Josh Dubovie

Josh James Dubovie (født 27. november 1990 i Essex i Storbritannia) er en britisk sanger. I 2010 ble han kjent i Storbritannia da han vant BBCs sangkonkurranse Eurovision: Your Country Needs You med låten «That Sounds Good to Me». Gjennom seieren representerte han hjemlandet i Eurovision Song Contest samme år på Fornebu, der han endte på sisteplass. I 2013 skiftet han artistnavn til Josh James for å distansere seg fra Eurovision-fortiden, og han gikk fra popmusikk over til en mer dance- og R'n'B-preget musikkstil.


== Bakgrunn ==
Han vokste opp i Laindon i Essex og startet med lokalteater som niåring. Da han var 15 år, spilte han i en skoleoppsetning av Les Misérables. Han tok senere sangtimer og studerte senere musikkteknologi, drama og engelsk litteratur ved The Billericay School. I 2008 vant han en blues-talentkonkurranse, samt flere andre lokale talentkonkurranser. I 2010 ble han plukket ut til å delta i BBCs Your Country Needs You – Storbritannias svar på Melodi Grand Prix. Han vant konkurransen med låten «That Sounds Good to Me» av Mike Stock, Pete Waterman og Steve Crosby.
Gjennom seieren representerte han deretter Storbritannia i Eurovision Song Contest 29. mai samme år. Finalen ble arrangert i Telenor Arena på Fornebu, og Dubovie endte til slutt på sisteplass blant 25 deltakere. Dette var Storbritannias andre sisteplass i konkurransen. Sangen ble senere kåret til den dårligste britiske sisteplassen noensinne. Sangen tok seg heller ikke inn på topp 100 på den britiske singellisten – som et av få britiske Eurovision-bidrag.Etter Eurovision dukket han sporadisk opp i mindre tv-show og konserter, og i 2013 prøvde han seg på nytt som soloartist under artistnavnet Josh James. Musikkstilen skiftet fra pop i retning av R'n'B og dance. Navnebyttet var også et forsøk på å fjerne seg fra Eurovision-stempelet han fikk etter deltakelsen tre år tidligere. Tross relanseringen har han hatt liten suksess i den britiske musikkbransjen.


== Diskografi ==


=== Album ===


=== Singler ===


== Referanser ==
Elmelundemesteren

Elmelundemesteren (ukjent fødsels- og dødsår) var en dansk anonym kalkmaler/verksted som var aktiv i første halvdel av 1500-tallet særlig på Møn. Han har fått navn etter Elmelunde kirke.
Personene i motivene har vakre ansikter med tunge øyenlokk og gir et søvnig preg. Mellom scenene er det gjerne farverike blomsterranker. 
Det antas at Elmelundemesteren har hentet inspirasjon fra Biblia pauperum.
Utsmykninger i; Elmelunde kirke, Fanefjord kirke og Keldby kirke på Møn. Bogø kirke og Horreby kirke (overkalket), Nørre Alslev kirke, Nørre Kirkeby kirke (overkalket), Stubbekøbing kirke, Tingsted kirke og Vålse kirke på Falster. 


== Eksterne lenker ==
(da) Elmelundemesteren på Kunstindeks Danmark / Weilbachs Kunstnerleksikon
Elmelundemesteren hos Visit Denmark
Jamina Roberts

Jamina Roberts (født 28. mai 1990 i Bergsjön i Göteborg) er en svensk håndballspiller som spiller på klubblaget Vipers Kristiansand og på det svenske landslaget, hvor hun hadde sin debut i 2010.


== Referanser ==


== Eksterne lenker ==
(en) Jamina Roberts – Olympedia 
(en) Jamina Roberts – Sports-Reference (OL-resultater – arkivert) 
(sv) Jamina Roberts – Sveriges olympiske komité 
(en) Jamina Roberts – Det europeiske håndballforbundet (EHF)
Tomas N’evergreen

Tomas N'evergreen (født Tomas Christiansen 12. november 1969 i Hadsten i Danmark) er en dansk sanger og låtskriver som er best kjent i Danmark som vinner av Dansk Melodi Grand Prix 2010 med sangen «In a Moment Like This».
N'evergreen har hatt suksess i Øst-Europa, særlig i Russland. Der har han hatt nummer én-hits og flere singler på topp 10, blant andre «Since You've Been Gone» og «Everytime (I See Your Smile)» fra debutalbummet Since You've Been Gone (2007).
N'evergreen er bosatt i Moskva, og i 2009 stilte han opp i det russiske Melodi Grand Prix med sangen «One More Try».


== Eurovision Song Contest 2010 ==
Sammen med Christina Chanée vant han Dansk Melodi Grand Prix 2010 med sangen «In a Moment Like This». De kom på fjerdeplass i Eurovision Song Contest 2010 på Fornebu i Norge.


== Eksterne lenker ==
Offisielt nettsted 
(en) Tomas N'evergreen – kategori av bilder, video eller lyd på Commons 
(en) Tomas N'evergreen på Discogs 
(en) Tomas N'evergreen på MusicBrainz 
(en) Tomas N'evergreen på Spotify 
(en) Tomas N'evergreen på Spotify
Sabina Jacobsen

Sabina Detloff Rosengren Jacobsen (født 24. mars 1989 i Lund) er en svensk håndballspiller, som spiller for Lugi HF.Hun fikk sin debut på det svenske landslaget i 2007, og ble kjent som Sveriges forsvarssjef.


== Referanser ==


== Eksterne lenker ==
(en) Sabina Jacobsen – Olympedia 
(en) Sabina Jacobsen – Sports-Reference (OL-resultater – arkivert) 
(sv) Sabina Jacobsen – Sveriges olympiske komité 
(en) Sabina Jacobsen – Det europeiske håndballforbundet (EHF)
Mason-Dixon-linjen

Mason-Dixon-linjen er en grenselinje som deler opp de amerikanske delstatene Maryland og Pennsylvania. Linjen ble tegnet mellom 1763 og 1767 av astronomen Charles Mason og landmåleren Jeremiah Dixon, for å ende en grensestrid mellom de britiske koloniene Maryland og Pennsylvania. Mason-Dixon-linjen deler også opp grensen mellom Maryland og Delaware.Linjen ble lenge ansett som grensen mellom Nordstatene og Sørstatene med tanke på politiske preferanser: Inntil den amerikanske borgerkrigen (1861–1865) brøt ut hadde statene sør for linjen fremdeles slaveri, mens statene nord for linjen ikke hadde dette. Etter borgerkrigen fortsatte dette politiske skillet gjennom at statene sør for linjen ofte stemte på demokratene (Solid South), mens statene nord for linjen ofte stemte på republikanerne. Dette endret seg først på 1960-tallet, hundre år etter krigen. Mens krigen varte var derimot Mason-Dixon-linjen ikke så relevant: Fire stater sør for linjen var en del av Nordstatene under krigen.


== Referanser ==
Codex Alexandrinus

Codex Alexandrinus er et håndskrevet pergament-manuskript fra 400-tallet, og er en del av en gresk bibel.Sammen med Codex Sinaiticus og Codex Vaticanus er manuskriptet det eldste og mest komplette bibelmanuskript. Det inneholder nesten hele Det nye testamentet og mesteparten av Septuaginta. Av de minst 817 opprinnelige bladene er 773 bevart. Navnet er fra byen Alexandria, hvor man tror manuskriptet stammer ifra.
Teksten er skrevet i to kolonner per side, 49-51 linjer per side.Manuskriptet er oppbevart ved British Library (MS Royal 1. D. V-VIII) i London i England. Det ble fraktet til England som krigsbytte fra Hellas i 1628. 


== Se også ==
Codex Sinaiticus
Codex Ephraemi Rescriptus


== Referanser ==


== Eksterne lenker ==
(en) Codex Alexandrinus – kategori av bilder, video eller lyd på Commons BilderCodex Alexandrinus på Center for the Study of New Testament Manuscripts
Facsimile of the NT portion of the Codex Alexandrinus, by B. H. Cowper (1860)
Facsimile of Codex Alexandrinus, Genesis-Ruth (1909)
Codex Alexandrinus: information, zoomable image British Library websiteArtiklerCodex Alexandrinus at the Encyclopedia of New Testament Textual Criticism
Codex Alexandrinus at the C. R. Gregory, Canon and Text of the New Testament (1907)


== Bibliografi ==
Kenyon, Frederick G. (1909). Codex Alexandrinus. London: British Museum (Facsimile edition). 
Kenyon, Frederick G. (1915). Codex Alexandrinus in Reduced Photographic Facsimile. London: British Museum (Facsimile edition). 
Thompson, Edward Maunde (1879–1883). Facsimile of the Codex Alexandrinus (4 vols.). London.
Charles Mason

Charles Mason (født i april 1728 i Gloucestershire, død 25. oktober 1786 i Philadelphia) var en engelsk astronom og landmåler som bidro med betydningsfulle bidrag til 18-hundretallets vitenskap og amerikansk historie, spesielt gjennom sitt arbeid med Jeremiah Dixon med Mason-Dixon-linjen, som kom til å dele USA i et nord og et sør.


== Referanser ==
Hilde Jøtun

Hilde Jøtun Bråthen (født 7. juli 1958 i Oslo) er en norsk curlingspiller fra Bærum. Hennes beste prestasjon er bronse med søsteren Anne Jøtun under curling VM 1981. Bråthen representerte Norge i fem internasjonale mesterskap fra 1981 til 1988.
Hilde Jøtun Bråthen var daglig leder i Stabæk Håndball.


== Referanser ==


== Eksterne lenker ==
(en) Hilde Jøtun – World Curling Federation
Bureising

Bureising vil i dag si å rydde en ny gård ved nydyrking og oppføring av bolig og driftsbygninger på et sted hvor det ikke har vært dyrket jord før. En person som driver eller har drevet med bureising blir kalt en bureiser. Om en bureiser har utvandret til et annet land, blir han eller hun gjerne kalt en nybygger. 
I Norge arbeidet organisasjonen Ny Jord for bureising på udyrket jord ved å kjøpe opp dyrkingsfelt, og gi økonomiske tilskudd til bureisere på særlige vilkår. Til midten av 1930-årene hadde organisasjonen gitt tilskudd til mer enn 10 000 bureisingsbruk, og det hadde blitt dyrket opp over 180 000 dekar jord. Nordland, Troms og Hedmark var fylkene med flest bureisingsbruk. Et viktig formål med bureising har vært å motvirke utflytting og utvandring. I tillegg kunne støtte til bureising føre til at flere flyttet til et område.
Forfatteren Hans Seland,(1867-1949) bidro til dagens tolking da han i 1909 gav ut en roman med denne tittelen. Seland satt deretter i flere år som medlem av styret i Norsk Landmandsforbund (senere Norges Bondelag) bl. a. sammen med presse- og organisasjonsmannen Klaus Sletten og Johan E. Mellbye. Han fikk der anledning til å påvirke det nasjonale programmet for nyetableringer i landbruket – også ved sitt bidrag til å fornye begrepet «Bureising».
En eldre bruk av begrepet er dokumentert av Hans Ross i: «Tillæg til Norsk Ordbog af Ivar Aasen» fra 1895. Her er begrepet knyttet til bryllupsskikker, og det er kjent fra enkelte distrikt i Norge, og på Færøyene fra 1700- og 1800-tallet. Det var gjerne brudgommen som – etter bryllupet – opererte som «bustemann» (buste=bosted) og gikk til folk i bygda for å «be buste». Han innledet gjerne besøket med å fremføre formularet: «Det står til Gud og godtfolk om de vil hjelpa ein bureising». Dersom bustemannen da ble invitert til bords, vanket det gaver fra husets folk til de nyetablerte.


== Referanser ==


== Kilder ==
https://www.ssb.no/jord-skog-jakt-og-fiskeri/artikler-og-publikasjoner/bureising-men-ingen-flukt-fra-byene/
Hans Seland: Bureising (pdf)
Hans Ross: «Tillæg til Norsk Ordbog af Ivar Aasen» fra 1895
Sjur Loen

Sjur Loen (født 19. mai 1958) er en norsk curler med to verdensmesterskapsgull på merittlisten. Han deltok også på det vinnende laget da curling var prøvegren under Vinter-OL 1988.


== Internasjonale mesterskap ==
Loen er to ganger verdensmester, og har fått fire bronsemedaljer i VM. Han fikk en bronsemedalje som skip i Junior-VM i curling i 1976, og nådde bronsefinalen i 1977 (tapte for USA), 1978 (tapte for Skottland) og 1979 (tapte for Canada).
Loen har fått én seier i Curling-EM, to sølvmedaljer og tre bronsemedaljer.Loen er i dag daglig leder i Nordea Finans Norge AS


== Referanser ==


== Eksterne lenker ==
(en) Sjur Loen – Olympedia 
(en) Sjur Loen – World Curling Tour 
(en) Sjur Loen – World Curling Federation
Anders Solum

Anders Solum (født 22. oktober 1982 i Oslo) er en norsk fotball-freestyler og youtuber. Han bruker artistnavnet Azun. Solum er oppvokst i Sannidal i Kragerø kommune. I 2010 vant han verdens største freestylekonkurranse, Red Bull Street Style (RBSS) World Final i Cape Town, Sør-Afrika. I finalen møtte han blant andre hjemmefavoritten Kamalio.Solum spilte fotball i 3. divisjon for IL Kjapp i 2006. Han er utdannet lærer, og arbeidet som lærer frem til han ble profesjonell fotball-freestyler i 2010 etter seieren i Sør-Afrika.Han har også en norsk YouTube kanal som handler om fotballskills. Der gir han tips og råd til hvordan du kan bli en bedre teknisk fotballspiller.


== Referanser ==


== Eksterne lenker ==
(no) Offisielt nettsted 
(mul) Anders Solum på Instagram 
(no) Anders Solum på YouTube